Document ID: /fineweb-2-swissfilter-quality_10-filterrobots/filtered/02038.jsonl.gz/2819

News
Furmaziun digitala envers l’onn 2025
LEARNTEC ha incaricà in studi che mussa co ch’il progress tecnologic influenza l’emprender. Il pli impurtant element saja la cumpetenza digitala da las persunas d’instrucziun. In’ulteriura sfida saja ils meds finanzials – senza finanzas, nagina tecnologia en stanza da scola.
Cundiziuns per in’economia digitalisada
12.01.17 / Societad d'infurmaziun
Il Cussegl federal ha approvà il rapport davart las cundiziuns da basa per in’economia digitalisada nua ch’i vegn prognostitgà che la dumonda da cumpetenzas dad ICT vegn a s’augmentar. Fin il zercladur 2017 vegn elavurà in rapport davart las pretensiuns al sistem da furmaziun.
Perscripziuns UE per protecziun da datas
La Cumissiun europeica ha proponì da meglierar la sfera privata per la communicaziun electronica e per las perscripziuns modernas per la protecziun da datas. Proteger la sfera privata na vul betg mo dir proteger il cuntegn mabain er proteger las metadatas dal lieu e dal temp.
Red or Blue VR Lab
A Turitg ha l’emprim Virtual Reality Lab avert sias portas per giuvens e vegls che han plaschair da laschar far il «beamen» en in auter mund. Capitanis da pirats, pilots dal spazi ed artists ed artistas 3D pon uschia far experientschas unicas en in cyberspace.
educa.ch occurrenzas 2017
La nova pagina d’occurrenzas dad educa.ch en tudestg e franzos pertutgant ICT ed educaziun vegn mess en lingia el decurs da las proximas emnas. La dieta dad educanet² e²change ha lieu ils 31 da matg 2017 e la dieta da spezialists ils 22 d’avust 2017.
Bellas festas!
22.12.16 / educa.ch
educa.ch As giavischa legraivlas, calmas e bellas festas da Nadal. Stai si legher e giai cun schlantsch e plaschair tras l’onn 2017. In cordial engraziament per Voss interess e Vossa fidanza!
Agenda
Education World Forum
22.01.17 - 25.01.17 / Londra, GB
A questa occurrenza s’inscuntran ils ministers da numerus pajais – represchentant dapli che 80 per tschient da la populaziun dal mund entir – per debattar da la politica futura da l’educaziun. Lur inscunter empermetta da metter il focus sin las pli impurtantas sfidas mundialas.
LEARNTEC 2017
24.01.17 - 26.01.17 / Karlsruhe, Germania
Questa messa vala dapi passa 20 onns sco plattafurma da barats ed infurmaziuns per la furmaziun digitala. Ils ultims onns è la digitalisaziun en scola ed en las universitads stada en il focus. Spezialists infurmeschan e debatteschan davart novissims trends e soluziuns per medias d’emprender digitalas.
Di da la protecziun da las datas
28.01.17 / entira Europa
Sin iniziativa dal Comité dals ministers dal Cussegl da l’Europa vegn quest di celebrà mintg’onn ils 28 da schaner. Ina survista da las activitads d’educaziun e d’infurmaziuns da mintga pajais per questa occurrenza èn disponiblas sin la pagina-web dal Cussegl da l’Europa.
Safer Internet Day
07.02.17 / International
Organisà mintg’onn da la Cumissiun europeica sa numna il motto dal Safer Internet Day da quest onn: «Be the change: unite for a better internet». La sfida è da crear in meglier univers digital per ils giuvenils.
INTED
06.03.17 - 08.03.17 / Valencia, Spagna
Passa 700 participants che derivan dad 80 pajais prendan part a la International Technology, Education and Development Conference (INTED). La mira è da promover ina collavuraziun internaziunala en las domenas da furmaziun, innovaziun e novas tecnologias per l’instrucziun.